2020. aasta plahvatused Beiruti sadamas
2020. aasta plahvatused Beiruti sadamas on kaks võimsat plahvatust, mis toimusid 2020. aasta 4. augusti õhtul Liibanoni pealinna Beiruti sadamas. Plahvatused põhjustas 2014. aastal sadama territooriumile ladustatud 2750 tonni ammooniumnitraati. 3,3 magnituudiga plahvatuste tulemusel moodustus umbes 124 m läbimõõduga 43 meetri sügavune plahvatuskraater. Purunes 120 000 tonni vilja mahutanud elevaator, Beirutis jäi peavarjuta ligikaudu 300 000 inimest, kuulutati välja kahenädalane erakorraline seisukord. Plahvatuste mõju oli tunda näiteks ka 240 km kaugusel Vahemeres asuval Küprose saarel, Süürias, Türgis ja Iisraeli põhjaosas. Plahvatuste tagajärjed Purunenud elevaator (vasakul) ja plahvatuskraater Beiruti sadam 6. augustil 5. augusti info järgi sai plahvatustes surma vähemalt 100 ja vigastada 4000 inimest. Teadete järgi konfiskeeriti mõni aeg varem ühelt laevalt plahvatusohtlik materjal, mis ladustati sadamas. Samas oli seal juba kuus aastat seisnud 2750 tonni lämmastikväetist. Varem, 4. augusti õhtul teatas AP News, et plahvatanud oli pürotehnika ladu, mis süttis põlema; selle tagajärjel hukkus Reutersi allikate järgi kümmekond inimest. 4. augustil teatati ka, et kohapealsete jõustruktuuride esindajate sõnul olevat tulekahju tekkinud seoses sellega, et üritati keevitada kinni lao seintesse murtud pragusid ja sellega elimineerida lasti varguse oht. Sealjuures süttis last põlema.